Rino Serra/Le fior dël mal/159


XI. L'abiss 
Pascal a l'avìa sò abiss, sempe 'n moviment. 
-Aidé! Tut l'é abiss, -assion, desideri ël sugné, 
Paròle! E su ij mè pej che drit i sent aussé 
I sento a vòlte passé, dla paura 'l vent. 

An àut, an bass, ant ël përfond, ëd fianch a l'eva, 
Ël silensi, lë spassi spaventos e 'nciarmant... 
Sël fond ëd le mie neuit, Dio con sò dil savant 
A disegna n'angossa varia e sensa treva. 

L'hai pau dël seugn 'mé l'hai pau 'd na tampa fonda, 
Tut un oror ch'a pòrta chissà a qual ësponda; 
Mi da minca fnestra i vëdd nen àutr che 'nfinì 

E mè spirit, sempe da lordison tormentà, 
A l'ha 'nvidia dël gnente dl'insensibilità. 
-Ah! Pudej dai numer e da j'esse seurte pì! 

Rino Serra
Leteratura piemontèisa
Baudelaire